Publication: Magyar Közlöny
Issue: MK-2004-67 (Year: 2004, Number: 67)
Era: 2004-2010
Section: a 90/2004. (V. 18.) FVM rendelethez
Paragraph Index: 282

1. Prebázis elõtti, kutatási anyag 1.1. Kiválasztás 1.1.1. A szaporításra kiválasztott növényegyedet (3—5 db) növényegészségügyi ellenõrzés céljából a Szolgálatnak be kell jelenteni. 1.1.2. A helyszíni vizuális növényegészségügyi vizsgálat kiterjed a növény és környezete egészségi állapotára, zárlati károsítók, és az 1. számú mellékletben meghatározott károsítók jelenlétére. A vizuálisan tünetmentesnek bizonyult növényegyedet „A szaporítóanyag certifikáció rendszere és követelményei” címû Módszertani Útmutatóban (a továbbiakban: Módszertani Útmutató) elõírt, nemzetközileg elfogadott tesztelési eljárásoknak kell alávetni a mentesség megállapítása céljából, az 1. számú mellékletben meghatározott károsítókra. A megfelelõ eredményû növényegészségügyi vizsgálatok után — a tulajdonos kérésére — az Intézet e rendelet elõírásainak figyelembevételével prebázis elõtti állománynak fogadja el. 1.2. Fenntartás 1.2.1. A növényegyed eredeti környezetében fenntartható, arról a tulajdonos köteles nyilvántartást vezetni. 1.2.2. A tesztelési eljárásokhoz a növényegyedrõl szedett szaporítóanyag felhasználásával — sajátgyökéren vagy mentes alanyra történõ oltással — a mentességet megõrzõ körülmények biztosításával le kell szaporítani a kiválasztott növényegyedet. Az így kapott szaporulatot a tesztelés idõtartama alatt a légbeli vagy a talajban élõ vektorokkal történõ fertõzéstõl mentességet biztosító körülmények között kell tartani. A szükséges ellenõrzõ vizsgálatok elvégzése után ez az anyag lehet a fajta (klón) szaporítási kiinduló anyaga, a prebázis állomány alapanyaga. 1.2.3. Olyan fajtáknál, ahol egyik kiválasztott egyed tesztelése sem adott negatív eredményt, a növényt elõ kell készíteni hõkezelésre. Erre a célra felhasználható az elõzõekben leírt módon leszaporított és fenntartott konténeres szaporítóanyag. Az így elõkészített növényeket hõkezelési eljárásnak (termo-terápia) kell alávetni, majd mikroszaporítással (in vitro) a hajtáscsúcsokat leszaporítani. Az így elõállított és felnevelt, ellenõrzõ tesztelésre alkalmas fejlettségû egyedeket, az elsõ és második tenyészidõ elteltével az elõzõekben leírt módon kell tesztelni. A negatív teszteredményt adó egyedek bekerülhetnek a kiindulási, prebázis törzsültetvénybe. Amennyiben már a kiválasztás során, a vizuális növényegészségügyi vizsgálat eredményeként nem sikerül tünetmentes egyedeket kijelölni, és feltételezhetõ egyéb látens korokozók jelenléte is, az elsõ teszteléssel egy idõben vagy azt megelõzõen, meg kell kezdeni a mentesítést. 1.2.4. A prebázis törzsültetvénybe történõ kiültetéssel egyidõben az adott fajta 3—5 egyedét tenyészedényben, izolátor-házban is el kell helyezni.

Source: https://magyarkozlony.hu/hivatalos-lapok/3bc088750f3a42c19abf82a99b8ca5d97cafa362/dokumentumok/676391f12133c3a450fe6c8c70bb6b3d5155b632/letoltes